Maija Blåfield

Maija Blåfield (s. 6. syyskuuta 1973) on suomalainen nykytaiteilija ja elokuvaohjaaja. Hänen liikkuvan kuvan teoksilleen on keskeistä dokumentaarisuus ja kokeellinen kerronta. Lyhyiden ja keskipitkien elokuvien lisäksi teoksiin lukeutuu valokuvaa, piirustuksia ja installaatioita.

Blåfieldin keskeisiä aiheita ovat todellisuuden kokemisen monitulkintaisuus, ihmisen suhde ympäristöönsä sekä muisti ja tallentaminen. Teoksia on esitetty taidemuseoissa ja gallerioissa Suomessa ja ulkomailla sekä elokuvafestivaaleilla ja televisiossa. Blåfieldin teoksia on muun muassa Nykytaiteen museo Kiasman kokoelmissa.

Blåfieldin työ on palkittu Mediataiteen valtionpalkinnolla 2014 ja hän oli ehdokkaana Suomen suurimman taidepalkinnon Ars Fennican saajaksi vuonna 2017. Kokeellinen dokumenttielokuva The Fantastic palkittiin Tampereen elokuvajuhlien alle 30-minuuttisten kotimaisten elokuvien sarjan pääpalkinnolla ja nuorisotuomariston palkinnolla vuonna 2020. Lisäksi elokuva on voittanut parhaan lyhytdokumentin palkinnot MakeDox Creative Documentary Film Festival Makedoniassa ja Moscow International Documentary Festival Dokerissa. Vuonna 2019 Tuhoutumisesta ja säilyttämisestä voitti pääpalkinnon Ann Arborin elokuvajuhlilla Yhdysvalloissa.

Elokuvia 
 The Fantastic (30 min, 2020)
 Tuhoutumisesta ja säilyttämisestä (34 min, 2017)
 Kulta-aika (18 min, 2014)
 Jos minut olisi haudattu kadunkulmaan (5 min, 2011)
 Maailmaa pelastamassa (55 min, 2005)

Palkinnot ja ehdokkuudet 
 Tampereen elokuvajuhlien kotimaisen kilpailun alle 30-minuuttisten elokuvien pääpalkinto (2020)
 Tampereen elokuvajuhlien nuorisotuomariston palkinto (2020)
 Parhaan lyhyen dokumenttielokuvan palkinto, Moscow International Documentary Film Festival DOKer (2020)
 Sliced Onion Award, MakeDox Creative Documentary Film Festival (2020)
 Pääpalkinto, Ann Arborin elokuvajuhlat (USA) (2019)
 Ars Fennica -ehdokkuus (2017)
 William Thuring -nimikkopalkinto (2018)
 Kriitikon valinta, DocPoint (2015)
 Mediataiteen valtionpalkinto (2014)
 Pääpalkinto ARTdocumentary sarjassa, MadeInVideo Festival, Kööpenhamina, Tanska (2006)
 Dokumenttielokuvan yleisöpalkinto, Entrevues Festival du Film Belfort, Ranska (2006)
 Pääpalkinto Arktisen Upeeta elokuvafestivaalin kilpailusarjassa (2005)
 Maecenas-killan palkinto Nuoret 03 näyttelyssä (2003)

Lähteet

Aiheesta muualla 
 Kuusi kuvaa, Yle Areena
 Art review: Korakrit Arunanondchai and Maija Blåfield at Kiasma
 Warriors of the Wasteland, Modern Times Review, 3.4.2020
Ars Fennica, Kiasma
 Naiset muuttivat valokuvan, Veikko Halmentoja, Helsingin Sanomat, 15.2.2014
 Mitä suljetussa maassa asuvat pohjoiskorealaiset ajattelevat James Bondista ja Matrixista? ”Saimme nähdä asioita, joita emme olleet kuvitelleetkaan”, Eleonoora Riihinen, Helsingin Sanomat 13.3.2020
 Näyttelyarvio: Elämä, itiöstä kammioon - omaäänisten Ars Fennica -ehdokkaiden näyttely Kiasmassa on soljuva kokonaisuus, Maria Ollikainen, Etelä-Suomen Sanomat, 11.12.2017
 22 tapaa - Taiteellinen ajattelu suomalaisessa nykytaiteessa. Maria Hirvi-Ijäs, 2014
 Yhdeksän elämän museon opaskirja, Maija Blåfield
 Maija Blåfield, AV-arkki
 Maija Blåfieldin kotisivut

Suomalaiset videotaiteilijat
Suomalaiset dokumenttiohjaajat
Vuonna 1973 syntyneet
Elävät henkilöt